Comisia de la Veneția a adoptat Raportul legat de anularea alegerilor din România. Principalele concluzii
Comisia de la Veneția a adoptat formal, în sesiunea plenară de la finalul săptămânii trecute, raportul legat de anularea alegerilor prezidențiale de la finalul anului 2024. O rundă de alegeri poate fi anulată de o curte constituțională doar în „situații extraordinare” în care e clar că rezultatul a fost influențat, iar o decizie în acest sens trebuie motivată și luată transparent, sunt principalele concluzii ale raportului.